

**Výzva na predkladanie žiadostí o poskytnutie podpory v rámci Komponentu č. 1 a) Aktivít na podporu podnikania v úplnom znení na aktivitu Odborné individuálne poradenstvo Akceleračného programu**

# Odborné individuálne poradenstvo

**Získajte odborné individuálne poradenstvo, ktoré Vám pomôže naštartovať Váš podnikateľský nápad!**

Vďaka odborným a cenným radám skúsených expertov bude štart Vášho podnikania jednoduchší.

Slovak Business Agency (ďalej len „**SBA**“) ako realizátor Aktivít na podporu podnikania v úplnom znení (ďalej len „**Aktivity na podporu podnikania**“) vyhlasuje Výzvu na predkladanie žiadostí o poskytnutie podpory v rámci Komponentu č. 1 a) Aktivít na podporu podnikania v úplnom znení na aktivitu Odborné individuálne poradenstvo Akceleračného programu (ďalej len „**Výzva**“), poskytovanú v rámci implementácie Národného projektu NPC II – BA kraj, Prioritná os 12 OPII, kód ITMS2014 + 313041I861 (ďalej len „**Projekt**“), a to na:

## Odborné individuálne poradenstvo.

Projekt je realizovaný prostredníctvom Operačného programu Integrovaná infraštruktúra a vytvára ucelený systém komplexnej podpory vzniku a rozvoja potenciálnych a existujúcich malých a stredných podnikov v Slovenskej republike.

**Výzva je otvorená**

### 1. Popis služby

**Čo je Odborné individuálne poradenstvo?**

Odborné individuálne poradenstvo je zamerané predovšetkým na poskytovanie teoretických aj praktických znalostí potrebných pre rozbeh a založenie vlastného podnikania formou individuálnych konzultácií. Odborné individuálne poradenstvo prebieha na individuálnej báze a je vykonávané odbornými spolupracovníkmi Národného podnikateľského centra (ďalej len „**NPC**“).

**Čo získate?**

* K dispozícii je Odborné individuálne poradenstvo pre vybraných žiadateľov v oblasti podnikania v maximálnom rozsahu **10 (slovom: desať) hodín** na 1 (slovom: jedného) vybraného žiadateľa. Žiadateľ využije stanovený maximálny počet hodín Odborného individuálneho poradenstva v rámci maximálne 2 (slovom: dvoch) po sebe nasledujúcich mesiacov odo dňa oznámenia o schválení Žiadosti o poskytnutie Odborného individuálneho poradenstva (ďalej len „**Žiadosť**“). **V rámci Odborného individuálneho poradenstva môže vybraný žiadateľ konzultovať s priradeným konzultantom 1 (slovom: jeden) alebo viacero problémov, resp. otázok z vybranej oblasti, ktorú si zvolí v Žiadosti.**

### 2. Podmienky získania služby

Do Výzvy sa môžu zapojiť iba fyzické osoby nepodnikatelia z radov širokej verejnosti, vrátane marginalizovaných skupín (predovšetkým ženy, ženy počas, a po skončení materskej a rodičovskej dovolenky, študenti, absolventi, seniori, nezamestnaní, cudzí štátni príslušníci) s trvalým pobytom na území Bratislavského samosprávneho kraja, spĺňajúci nasledovné podmienky:

1. nesmú byť podnikom v zmysle čl. 107 ods. 1 Zmluvy o fungovaní EÚ, t. j. subjekt, ktorý vykonáva hospodársku činnosť bez ohľadu na svoje právne postavenie a spôsob financovania. Hospodárskou činnosťou sa rozumie každá činnosť, ktorá spočíva v ponuke tovaru a služieb na trhu, a zároveň,

1. nesmú byť ani podnikateľom v zmysle ustanovenia § 2 ods. 2 zákona č. 513/1991 Zb. Obchodný zákonník v znení neskorších predpisov.[[1]](#footnote-1) Pre účely tejto Výzvy sa štatutárny orgán, člen štatutárneho orgánu a/alebo prokurista podniku považuje za podnikateľa.

**Výnimku spomedzi fyzických osôb – nepodnikateľov** tvoria **cudzí štátni príslušníci**, ktorí sa preukážu potvrdením/záznamom o prechodnom pobyte na území Bratislavského samosprávneho kraja alebo **študenti** s trvalým pobytom mimo územia Bratislavského samosprávneho kraja, ktorí sa preukážu platným potvrdením o dennom štúdiu na niektorej z univerzít/vysokých škôl/stredných škôl sídliacich a pôsobiacich na území Bratislavského samosprávneho kraja.

Každá oprávnená fyzická osoba môže službu Odborné individuálne poradenstvo čerpať len 1 x (slovom: jedenkrát) počas trvania realizácie Projektu, a to v rozsahu maximálne 10 (slovom: desať) hodín. Služba je poskytovaná bez spolufinancovania žiadateľa.

**Prečo iba Bratislavský samosprávny kraj?**

Odborné individuálne poradenstvosa realizuje v rámci Projektu, Hlavná aktivita č. 1 - Národné Podnikateľské Centrum v BSK, a to v rámci Operačného programu Integrovaná infraštruktúra, Prioritná os 12: Rozvoj konkurencieschopných MSP v Bratislavskom kraji, spolufinancovaného Európskym fondom regionálneho rozvoja. O Odborné individuálne poradenstvosa môžu uchádzať **fyzické osoby – nepodnikatelia podľa bodu 2. tejto Výzvy s trvalým pobytom na území Bratislavského samosprávneho kraja, ktorí spĺňajú podmienky tejto Výzvy (ďalej len „Žiadateľ“).**

### 3. Kritériá výberu

Máte super podnikateľský nápad? Chýba Vám však rada skúseného experta, ktorá by posunula Váš podnikateľský nápad o krok vpred? Hľadáme práve Vás!

Hlavným kritériom pri výbere Žiadateľov Odborného individuálneho poradenstva je, či Žiadateľ vie v Žiadosti definovať **konkrétny účel využitia** Odborného individuálneho poradenstva, ktorý je spojený so zámerom pracovať na **podnikateľskom nápade alebo projekte**. Žiadosť je vyhodnocovaná najmä na základe rozpracovanosti podnikateľského nápadu/projektu a konkurencieschopnosti nápadu/projektu na trhu, ako aj splnenia ďalších podmienok uvedených vo Výzve a [Implementačnom manuáli.](https://www.npc.sk/media/uploads/files/IM_AP_BA_final_11.1.2021.pdf) **Na poskytnutie podpory nie je právny nárok** a posúdenie kapacitných možností Odborného individuálneho poradenstva je v kompetencii manažéra Akceleračného programu.

### 4. Proces získania služby

Výberový proces pozostáva z viacerých krokov:

1. Ak Žiadateľ ešte nie je registrovaným klientom NPC, pri prihlásení na službu, sa musí najprv REGISTROVAŤ na webovej stránke [NPC](https://www.npc.sk/sk/)[.](http://npc.sk/user/login/registration)
2. Na základe registrácie budú Žiadateľovi pridelené prihlasovacie údaje, ktoré ho oprávňujú na čerpanie služieb a podpory, ktorú NPC poskytuje.
3. Na službu sa už registrovaný klient NPC prihlasuje prostredníctvom odoslanej Žiadosti, ktorú mu na základe jeho požiadavky vygeneruje systém, viac [TU.](https://www.npc.sk/sk/services/poradenstvo-a-konzultacie/poradenstvo-a-konzultacie/konzultacie-pre-buducich-podnikatelov-2/)
4. V prípade odôvodnených technických problémov súvisiacich s registráciou na webovej stránke [NPC](http://www.npc.sk) je možné prihlásiť sa na službu prostredníctvom elektronického formulára.

1. Manažér Akceleračného programu formálne **skontroluje a vyhodnotí Žiadosť**.

1. Žiadosť je záväzná, preto je Žiadateľ povinný vyplniť ju dôsledne a úplne.Manažér Akceleračného programu má právo požiadať Žiadateľa o dodatočné informácie, ktoré sú potrebné pre vyhodnotenie Žiadosti. V prípade, že Žiadateľ nedoručí do termínu stanoveného manažérom Akceleračného programu dodatočné informácie, Žiadosť nebude akceptovaná a nebude sa na ňu prihliadať.
2. Žiadosť je vyhodnocovaná najmä na základe opisu rozpracovanosti podnikateľského nápadu/projektu a konkurencieschopnosti nápadu/projektu na trhu, ako aj splnenia ďalších podmienok uvedených vo Výzve a [Implementačnom manuáli](https://www.npc.sk/media/uploads/files/IM_AP_BA_final_11.1.2021.pdf). Manažér Akceleračného programu má právo uprednostniť Žiadosť, ktorá vykazuje znaky vyššej/pokročilejšej úrovne rozpracovanosti podnikateľského projektu/nápadu pred Žiadosťou, v ktorej absentuje konkrétna predstava o podnikateľskom zámere Žiadateľa alebo je podnikateľský zámer Žiadateľa len v úvodnej fáze a Žiadateľ potrebuje získať všeobecný prehľad.
3. Manažér Akceleračného programu, na základe vyhodnotenej Žiadosti a disponibilných hodín vyhodnotí, ktorému Žiadateľovi pridelí, resp. nepridelí Odborné individuálne poradenstvo.

1. Manažér Akceleračného programu úspešným Žiadateľom sprostredkuje službu.

**Prihlasovanie sa do Výzvy prebieha priebežne počas celého trvania Výzvy.**

**SBA si vyhradzuje právo Výzvu kedykoľvek zrušiť a/alebo zmeniť**.

Projekt realizuje SBA v spolupráci s Centrom vedecko-technických informácií SR (CVTI

SR). Viac o Aktivitách na podporu podnikania v úplnom znení nájdete [TU](https://www.npc.sk/media/uploads/files/UZ_Aktivity_Podpora_podnikania_191219_HySv16V.pdf)[.](http://www.sbagency.sk/sites/default/files/bod_4_priloha_sr_sba_01.12.2017_aktivity_podpora_podnikania_171123.pdf)

**Kontaktné údaje pre záujemcov:**

ap@npc.sk

**Slovak Business Agency**

Karadžičova 7773/2

811 09 Bratislava – Staré Mesto

Slovenská republika

tel.: +421 220 363 224

1. Podnikateľom podľa Obchodného zákonníka je:

   a) osoba zapísaná v obchodnom registri,

   b) osoba, ktorá podniká na základe živnostenského oprávnenia,

   c) osoba, ktorá podniká na základe iného než živnostenského oprávnenia podľa osobitných predpisov,

   d) fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu. [↑](#footnote-ref-1)